open-index/open-wikipedia-markdown huggingface dataset:
Palabuahan Taluak Bayua

**Palabuahan Taluak Bayua** (Indonesia: *Pelabuhan Teluk Bayur*) adolah salah satu palabuahan nan talatak di Kota Padang, provinsi Sumatra Barat, Indonesia. Palabuahan Taluak Bayua sabalunnyo banamo **Emmahaven** nan dibangun sajak zaman kolonial Balando antaro taun 1888 sampai 1893. Palabuahan ko bafungsi sabagai pintu masuak antar pulau sarato pintu masuak aruih kalua masuak barang ekspor-impor dari dan ka Sumatra Barat.

Inggo maso Parang Dunia II, Palabuahan Taluak Bayua marupokan salah satu dari limo palabuahan paliang gadang dan paliang sibuk di Indonesia. Sairiang jo bakambangnyo Singapura sabagai palabuahan transit, Selat Malaka manjadi jalua palayaran nan pantiang sainggo mambuek manurunnyo aktivitas padagangan di Taluak Bayua.

## Renovation
Proyek renovasi bajalan dari taun 2011 sampai 2015 jo anggaran dana Rp 1,7 trilyun ($185,8 juta) nan ka mamodernan tampilan Palabuahan Taluak Bayua. Palabuahan baru ko ka mangurangi wakatu antre dari rato-rato 10 ari manjadi wakatu nan labiah wajar jo 3 tampek balabuah tapisah nan manangani kontainer jo barang sarato terminal sagalo guno jo terminal kontainer nan dipalaweh inggo 500 meter jo 7 derek dari 150 meter nan ado. Jadi, 16 kapa skala gadang mamungkinkan untuak balabuah dari nan salamoko 10 kapa di wakatu nan basamoan.

## Profil singkek
Palabuahan Taluak Bayua marupokan salah satu cabang dari PT. (Persero) Pelabuhan Indonesia II, sabuah BUMN nan mangelola babarapo palabuahan di Indonesia. Palabuahan Taluak Bayua kini alah mampunyoi standar prosedur palayanan manuruik ISO 9002 sainggo dapek dikecekan alah manjadi Palabuahan Kelas Satu.

### Fasilitas palabuahan
Palabuahan Taluk Bayua manyadiokan palayanan palabuahan jo palayanan lainnyo antaro lain:
# Kolam palabuahan
# Palayanan pandu jo tunda
# Fasilitas infrastruktur palabuahan tamasuak dermaga, *dolphin*, & tambatan
# Gudang, lapangan, pananganan barang sarato kalangkokannyo
# Operasi pananganan petikameh
# Operasi pananganan *bulk cargo*
# Terminal panompang
# Utilitas area darek palabuahan & properti untuak usaho-usaho labiah produktif

## Catatan


## Rujuakan

## Pautan lua
*   Situs web rasmi 
*  PT (Persero) Pelabuhan Indonesia II

*
Atos Pratama

**Mayor CZI ([[Purnawirawan|Purn.]]) Atos Pratama** () adolah Wakia Bupati Kabupaten Pasaman, Sumatra Barat pariode 2016-2021. Inyo adolah wakia dari Bupati Pasaman, Yusuf Lubis.

## Riwayaik Pandidikan
### Pandidikan Formal

* SD Lubuk Sikaping (1988)
* SMP Kumpulan, Kec. Bonjol (1991)
* SMA Lubuk Sikaping (1994)
* D3 Politeknik Unand Padang (1998)

### Pandidikan Informal

* Semapa Pk Akmil Magelang (1999)
* Kombat Intel Pusdikintel Bogor (2000)
* Sesarcabzi Pusdikzi Bogor (2001)
* Suspatihzi Pusdikzi Bogor (2001)
* Suspa Waslapyek Pusdikzi Bogor (2007)
* Sus SCUBA DIVER Jakarta (2011)
* Diklapa II Pusdikzi Bogor (2011)
* Pendidikan LKPP Perpres No.54 Jakarta (2012)

## Riwayaik Jabatan

* Danton Denzipur-1/DA Kodam I/BB (2000-2002)
* Kaur Rendal Simatzi Zidam Iskandar Mudo (2002-2006)
* Kaur Bangmil Zidam Iskandar Mudo (2006-2010)
* Paur Denmadam Iskandar Mudo (2010-2011)
* Kasi Matzi Zidam I/BB (2011-2013)
* Wadandenzibang-3 Zidam I/BB (2013-2014)
* Kasi Matzi Zidam I/BB (2014-2016)
* Wakil Bupati Pasaman (2016-sekarang)

## Riwayaik Organisasi

* Sekretaris ULP Kodam I/BB (2012)
* Anggota ULP Kodam I/BB (2013)
* Wakil Ketua ULP Kodam I/BB (2014-2016)

## Riwayaik Penugasan

* Operasi Cinta Meunasah Aceh (2000)
* Operasi Pemulihan dan Keamanan Aceh (2002)

## Panghargaan

* Satya Lencana Kebaktian Sosial Tsunami Aceh dek Presiden RI
* Sertifikat Ahli Pengadaan Nasional dek LKPBJP RI
* Sertifikat Pendalaman Materi Perpres No.54 Jakarta dek Kasad
* Piagam Menyongsong Aceh Damai dek Danrem 011/LW
* International Certificate SCUBA DIVER dek World Underwater Fed
* Ketua Alumni SMP/SMA 1988/1991 Lubuk Sikaping (2013)
* ketua PSSI kab pasaman 2016 sd skrang
* Ketua PMI kab pasaman 2016 sd skrang

## Referensi
Kolombia

**Republik Kolombia** (bahaso Spanyol: *República de Colombia*) adolah sabuah nagara di ujuang utara Amerika Selatan.

## Rujuakan

## Pautan lua
Gangguan gejala somatis

**Gangguan gejala somatis** atau **somatoform** () adolah kalainan psikologis nan ditandoi jo sakumpulan gejala fisik nan indak bakatantuan sarato indak tampak dalam pamaresoan fisik. Pasien jo gangguan ko biasonyo mangaluah banyak gangguan di badannyo, tapi indak tabukti katiko dipareso dek dotor.

## Jinih-jinih

* **Konversi**: ado kalainan neurologi bak cando buto jo lumpuah, tapi dari pamaresoan hasianyo normal.
* **Somatisasi**: banyak kaluahan (subjektif), tapi hasianyo normal. Biasonyo pasien ko pai ka banyak dotor (*shopping doctor*).
* **Hipokondriasis**: yakin bana mandarito ciek panyakik (biasonyo barek cando kanker), tapi hasia pamaresoan normal.
* **Psikosomatik**: panyakik fisik muncua, biasonyo dipicu dek stres.
***Malingering**: icak-icak sakik untuak tujuan eksternal, misanyo dek maleh karajo atau untuak mandapek narkoba.
****Factitious disorder***: icak-icak sakik supayo mandapek paratian atau parawatan, bukan dek tujuan eksternal. Kondisinyo memang manjadi panyakik.
Parasomnia

**Parasomnia** adolah sagalo kondisi indak normal nan muncua wakatu lalok. Gangguan lalok jinih ko labiah umum ditamukan pado anak-anak (5-15%) dibandiangan jo urang gadang (1%). Biasonyo basipaik jinak, tapi indak manuruik kamungkinan ubuangan jo adonyo luko trauma.

## Macam-macam gangguan

* Somnabulisme marupokan gangguan lalok barupo aktivitas sambia lalok. Aktivitas nan talakukan pado gangguan ko dapek bajalan, balari, babicaro, jo makan sambia lalok.
* Mimpi buruak (*nightmare*), gangguan barupo mimpi nan mangganggu dan tajadi barulang kali. Urang jo gangguan ko masih dapek mancaritoan isi mimpinyo dan dapek lalok baliak sasudah tajago dek mipi buruak.
* Teror lalok (*sleep/night terror*) marupokan tajago lalok mandadak sambia mamakiak katakutan, tapi indak takana jo isi mimpinyo. Sasudah tajago, urang jo gangguan ko masih dapek lalok.
* Paralisis lalok (*sleep paralysis*) barulang marupokan paralisis nan muncua wakatu lalok atau tajago di malam ari.

## Rujuakan
Ibrahim

**Ibrahim** (bahaso Arab: إبراهيم ) marupokan nabi dalam agamo Samawi. Baliau bagala **Khalilullah** (خلیل اللہ, Kesayangan Allah). Ibrahim basamo anaknyo, Ismail, tanamo sabagai pandiri Baitullah. Baliau diangkek manjadi nabi nan diutuih kapado kaum Kaldan nan talatak di nagari Ur, nan kini disabuik sabagai Irak. Ibrahim marupokan sosol tauladan utamo untuak umaik Islam dalam babagai hal. Ibadah Aji jo mandabiah binatang kurban pado Idul Adha marupokan babarapo parayoan untuak mamparingati sikap baktinyo Ibrahim kapado Allah.

Ibrahim tamasuak golongan manusia piliahan di sisi Allah, sarato tamasuak golongan Ulul Azmi. Namo Ibrahim diabadian sabagai namo sabuah surek, sarato disabuik sabanyak 69 kali di Al-Qur'an.

## Etimologi
Dalam buku nan bajudul "*Muhammad Sang Nabi - Penelusuran Sejarah Nabi Muhammad Secara Detail*," karya Omar Hashem, bakatoan basonyo namo Ibrahim barasa dari duo suku kato, iyolah ***ib/ab*** (إب) jo ***rahim*** (راهيم). Jikok disatuan mako namo itu mampunyoi arati "ayah nan panyayang".

## Salasilah
Ibrahim marupokan putra Azar bin Nahur bin Sarugh bin Ra'u bin Faligh bin Abir bin Shaleh bin Arfakhsad bin Sam bin Nuh. Al-Hafidz ibnu Asakir mariwayaikan baso mandeh kanduang Nabi Ibrahim banamo Amilah. Samantaro manuruik al Kalbiy, mandeh kanduang Nabi Ibrahim banamo Buna binti Karbina bin Kartsi, nan barasa dari Bani Arfakhsyad.

Azar mampunyoi tigo putra: Ibrahim, Haran, jo Nahor. Ibrahim dilahiaan di sabuah wilaya banamo Faddam Aram, nan talatak di karajaan Babilonia. Ibnu Asakir mariwayaikan dalam kitab *at-Tarikh dari Ishaq bin Basyar al-Kahiliy* baso Nabi Ibrahim bagala "Abu ash-Dhaifan". Ibrahim mampunyoi duo putra nan tamasuak golongan nabi, yakni Nabi Ismail jo Nabi Ishaq, sadangkan Nabi Ya'qub marupokan cucu Ibrahim. Haran juo mampunyoi surang putra nan tamasuak golongan nabi, iyolah Nabi Lut.

### Bini-bini
Katiko bini Ibrahim (Sarah)  ka ditawan rajo Mesir untuak dijadian silia, Allah maagiah palinduangan ka bakeh bin Ibrahim sainggo rajo Mesir indak dapek manjadian bini liau sabagai silia. Sasudah manyadari baso Allah alah manurunan babagai azab ka nagarinyo dek soalan bini Ibrahim ko, rajo ko mamulangan baliak sang bini kapado Ibrahim. Kudian rajo Mesir mahadiahan budak untuak bini Ibrahim sabagai panabuihan dosa. Adopun budak nan dihadiahan ko adolah surang permaisuri karajaan Mesir nan banamo Hajar.

Istri-istri Ibrahim jo anak-anak nan dilahiaan deknyo di antaronyo:

* Sarah: Ishaq
* Hajar: Ismail
*Qanthura binti Yaqthan: Zimran, Yaqsyan, Madan, Madyan, Syiyaq dan Syuh

## Rujuakan
Rokok

**Rokok** atau **panduduik** adolah tabuang dari karateh baukuran panjang antaro 70 inggo 120&nbsp;mm (bavariasi tagantuang nagara) jo diameter sakitar 10&nbsp;mm nan barisi daun-daun timbakau kariang nan alah dicancang. Rokok dibaka pado salah satu ujuangnyo dan dipadiakan mambaro supayo asoknyo dapek diisok lewaik muluik pado ujuang nan lain.

Rokok biasonyo dijua dalam bungkusan babantuak kotak atau kemasan karateh nan murah dimasuakan ka dalam saku. Sajak babarapo taun tarakhia, bungkuih-bungkuih rokok ko alah disaratokan jo pasan-pasan kasehatan nan maagiah tau parokok bahayo rokok untuak kasihatan, misanyo kanker paru atau sarangan jantuang (walaupun nyatonyo pasan ko acok diabaian).

Manusia nan partamo kali dikataui marokok adolah urang Indian Amerika, untuak urusan ritual sarupo pamujaan dewa atau roh. Pado abaik ka-16, katiko banso Eropa manamukan banua Amerika, sabagian dari panjalajah-panjalajah Eropa tu ikuik mancubo-cubo maiisok rokok dan kudian mambaok timbakau ka Eropa. Kudian kabiasoan marokok lah mulai muncua di kalangan bangsawan Eropa. Tapi babeda jo banso Indian, marokok di Eropa anyo untuak kasanangan samato. Abaik ka-17 padagang-padagang Spanyol masuak ka Turki dan wakatu tu kabiasoan marokok mulai masuak ka nagari-nagari Islam.

Manuruik riset, 51,1 persen rakyaik Indonesia adolah parokok aktif dan tatinggi di ASEAN. Hal ko amaik jauah babeda jo nagara-nagara tatangga, misanyo Brunei Darussalam 0,06% jo Kamboja 1,15%. Pado taun 2013, 43,8% parokok barasa dari golongan ekonomi lamah; 37,7% parokok anyo mampunyoi ijazah SD; patani, nalayan, jo buruh mancakuik 44,5% parokok aktif. 33,4% parokok aktif baumua di antaro 30 inggo 34 taun. Rancaknyo anyo 1,1% padusi Indonesia adolah parokok aktif, walaupun tantunyo parokok pasif ka labiah banyak.

Alah banyak riset nan mambuktian baso rokok amaik manimbulan katagantuangan, di sampiang manyababan banyak tipe kanker, panyakik jantuang, panyakik panapasan, panyakik pancernaan, efek buruak untuak kalahiran, jo emfisema.

## Rujuakan
Sunting Melayu

***Sunting Melayu*** adolah surek kaba padusi patamo di Hindia Balando nan tabik satiok minggu di Padang. Surek kaba iko tabik patamo pado 12 Juli 1912 dan batahan inggo taun 1921. Isinyo tadiri dari tajuk rencana, sajak-sajak, kiriman pambaco, sarato riwayaik tokoh-tokoh tanamo. Pimpinan redaksi, redaktur, jo penulis tadiri dari perempuan, walaupun penerbitannya dikelola dek Datuk Sutan Maharaja.

Dalam ampek halaman satiok edisinnyo, *Sunting Melayu* manampilkan diskusi jo perdebatan padusi Hindia Balando tantang pendidikan, kesehatan, agamo, jo budayo.

## Redaktur
Rohana Kudus jo Zubaidah Ratna Juita adolah redaktur patamo *Sunting Melayu*. Rohana Kudus barasa dari Koto Gadang. Inyo diminta dek Datuk Sutan Maharaja sabagai salah satu redaktur *Sunting Melayu* mandampingi anaknya, Ratna Juita.

## Referensi
Geofisika

**Geofisika** adolah bagian dari ilimu bumi nan mampalajari bumi menggunoan kaidah atau prinsip-prinsip fisika. Di dalamnyo tamasuak pulo meteorologi, elektrisitas atmosferis dan fisika ionosfer. Panalitian geofisika untuak mangatahui kondisi di bawah pamukaan bumi malibekan pangukuran di ateh pamukaan bumi dari parameter-parameter fisika nan dimiliki dek batuan di dalam bumi. Dari pangukuran iko dapek ditafsiran baa sifaik-sifaik dan kondisi di bawah pamukaan bumi baik itu sacaro vertikal maupun horisontal.

Dalam skala nan babeda, metode geofisika dapek diterapan sacaro global iyolah untuak manantuan struktur bumi, sacaro lokal iyolah untuak eksplorasi mineral dan patambangan tamasuak minyak bumi dan dalam skala ketek iyolah untuak aplikasi geoteknik (panantuan fondasi bangunan dll).

Di Indonesia, ilmu iko dipalajari hampia di kasado paguruan tinggi negeri nan ado. Biasayo geofisika masuak ka dalam fakultas Matematika dan Ilmu Pengetahuan Alam (MIPA), karano paralu dasar-dasar ilimu fisika nan kuek, atau ado pulo nan memasukkannyo ka dalam bagian dari Geologi. Kini ko, baik geofisika maupun geologi hampia manjadi suatu kasatuan nan indak tapisahan dari Ilmu bumi.

Bidang kajian ilimu geofisika maliputi meteorologi (udaro), geofisika bumi padek dan oseanografi (lauik).

 Babarapo contoh kajian dari geofisika bumi padek misalnyo seismologi nan mampalajari gampobumi, ilimu tantang gunuangapi (Gunung Berapi) atau *volcanology*, geodinamika nan mampelajari dinamika pagerakan lempeng-lempeng di bumi, dan eksplorasi seismik nan digunaoan dalam pancarian hidrokarbon.

## Metode-metode geofisika
Sacaro umum, metode geofisika dibagi manjadi duo kategori iyolah metode pasif dan aktif. Metode pasif dilakuan jo maukua medan alami nan dipancaran dek bumi. Metode aktif dilakuan jo mambuek medan gangguan kamudian mangukua respons nan dilakuan dek bumi. Medan alami nan dimukasuik disini misalnyo radiasi galombang gampo bumi, medan gravitasi bumi, medan magnetik bumi, medan listrik dan elektromagnetik bumi sarato radiasi radioaktivitas bumi. Medan buatan dapek barupo ledakan dinamit, pamberian arus listrik ka dalam tanah, pangiriman sinyal radar dan lain sabagainyo.

Sacaro praktis, metode nan umum digunaoan di dalam geofisika tampak takah tabel di bawah iko:

## Pranala luar

* Badan Meteorologi dan Geofisika 
* Dept. Geofisika dan Meteorologi Institut Teknologi Bandung 
* Geofisika UGM
* Geofisika di Internet
* Asosiasi Geofisikawan Eropa
* Himpunan Ahli Geofisika Indonesia
Kartografi

**Kartografi** (atau **pambuatan peta**) adolah studi dan praktik mambuek peta atau globe. Kartografi dapek pulo di artian sabagai suatu seni, ilimu dan teknik pambuatan peta nan malibekan pekerjaan geodesi, fotogrametri, kompilasi dan reproduksi peta. Peta secaro tradisional alah dibuek manggunoan pena jo karateh, tapi muncuanyo dan panyebaran komputer alah marevolusioneran kartografi. Banyak peta komersial nan bamutu kini bamuek jo parangkek lunak pambuatan peta nan marupoan salah satu di antaro tigo macam utamo; CAD (desain babatuan komputer), GIS (Sistem Informasi Geografis), dan parangkek lunak ilustrasi peta nan khusus.

Peta dibedaan pulo manjadi 2 jenis yaitu:

**Peta Garis** -> Peta Topografi dan Peta Tematik

**Peta Foto** -> Peta Photo dan Peta Orthophoto

Adopun babarapo fungsi peta diantaronyo:

-Manunjuakan lokasi dan posisi relatif

-Manunjuakan ukuran (Lueh, Jarak dan Isi)
-Manunjuakan bantuak (Benua Gunuang, benua, nagaro dll)

-Mangumpuan dan manyeleksi data dari suatu daerah dan menyajiannyo di ateh peta.
 
Skala nan digunoan juo dapek barupo skala numerik maupun skala batang (grafis)

Kartografi akambang dari kumpulan teknik manggambar manjadi sabuah ilmu. Saurang kartografer harus mamahami psikologi kognitif dan ergonomic untuak mambuek symbol nan cocok untuak mawakili informasi tantang bumi sahinggo dapek dimangarati urang lain sacaro efektif. Kartografer paralu pulo mamahami psikologi parilaku untuak mampangaruhi pambaco supayo mamahami informasi nan dibueknyo. Urang tu harus pulo mampalajari ilimu geodesi jo matematika nan indak sederhana untuak mamahami baa bantuak bumi bapangaruah tahadok panyimpangan atau distorsi dari proses proyeksi ka bidang datar.

Kartografi adolah seni, ilimu pangatahuan dan teknologi tantang pambuatan peta-peta sakaligus mancakup studinyo sabagai dokumen-dokumen ilmiah dan hasil karya seni (ICA,1973). Kartografi marupoan sabuah teknik pambuatan peta nan sacaro mandasar bahubuangan jo mempaketek karuangan pado suatu daerah nan lueh di pamukaan bumi atau benda lua angkasa nan di sajian dalam bantuak nan mudah di fahami sahinggo dapek di gunoan untuak kapantiangan komunikasi bagi khalayak rami.

## Pranala luar

* Pemetaan Indonesia
* Geografiana Webmapping
Rumah Malayu

**Rumah Malayu** (dalam ijoan lain *rumah Melayu;* Jawi: رومه ملايو) adolah tampek kadiaman masyarakaik Malayu nan alah tabina sabalun pangaruah asiang atau modern. Rumah Malayu ko dipakai dek masyarakaik etnik Malayu di Semenanjung Malaya, Singapura, Sumatra, jo Kalimantan.

Bantuak arsitektur Malayu cukuik baragam, tapi disasuaian jo kondisi alam sarato filosofi iduik masyarakaik Malayu. Bangunan tradisional Malayu ko paralu parawatan nan cukuik, babeda jo bangunan modern. Lambek laun, kaahlian mambangun rumah Malayu ko lah mulai ilang di Malaysia, tapi lai masih tajago di Indonesia dek adonyo Taman Mini Indonesia Indah, Jakarta sabagai sarana palastarian jo dokumentasi bangunan-bangunan tradisional salah satunyo rumah Malayu.

## Konstruksi

Material Rumah Malayu mamakai bahan-bahan alam sarupo kayu jo bambu, dan dibangun tanpa mamakai logam. Untuak manyambuang kayu-kayu tu, dibueklah lubang antaro kayu-kayu nan ka diubuangan atau dibuek pasak di antaro kaduonyo. Walau kini pakau alah ditamukan, tapi pamakaiannyo minimal pado Rumah Malayu. Kauntungan indak mamakai paku sabagai panyambuangnyo adolah fleksibilitas bangunan sarato mudah untuak bangunan kok ka dibongka atau dipindahan tampek tagaknyo beko.

## Tipe

* *Rumah Limas* – Umumnyo di Palembang dan takaik jo bangsawan Kasultanan Palembang
* *Rumah Limas* – Jinih Rumah Limas lainnyo tasuo di Riau, Johor, Malaka, Pahang, Terengganu, jo Selangor.
* *Rumah Lipat Kajang* atau *Rumah Kejang Lako* – Umumnyo ado di Jambi jo Riau.
* *Rumah Melaka* – Predominantly found at Johor jo Malacca.
* *Rumah Lancang* or *Rumah Lontik* – Umumnyo ado di Kabupaten Kampar, Riau.
* *Rumah Belah Bubung* – Umumnyo ado di Kapulauan Riau.
* *Rumah Kutai* – Umumnyo ado di Perak jo Selangor utara, dibuek manuruik arsitektur Kutai.
* *Rumah Perabung Lima* – Umumnyo ado di Kelantan jo Terengganu.
* *Rumah Gajah Menyusu* – Umumnyo ado di Penang.
* *Rumah Tiang Dua Belas* – Umumnyo ado di Kelantan, Terengganu jo Pattani.
* *Rumah Bumbung Panjang* – Umumnyo ado di Kedah, Perlis, Perak, Selangor, Johor jo Pahang.
* *Rumah Air* – Umumnyo ado di Brunei jo Labuan.
* *Rumah Berbumbung Lima* – Umumnyo ado di Bengkulu.

## Rujuakan
Mineralogi

**Mineralogi** atau **ilmu pengetahuan pelikan** marupoan ilmu bumi nan bafokus pado sifaik kimia, struktur kristal, dan fisika (tamasuak optik) dari mineral. Studi iko mancakup pulo proses pambantukan dan parubahan mineral.

Pado awalnyo, mineralogi labiah manitiakberatan pado sistem klasifikasi mineral pambantuak batuan. International Mineralogical Association marupoan suatu organisasi nan baranggotaan organisasi-organisasi nan mawakili para ahli mineralogi dari masiang-masiang negara. Aktivitasnyo mancakup mangalola panamoan mineral (malalui Komisi Mineral Baru dan Nama Mineral), lokasi mineral nan alah dikatahui, dsb. Sampai jo 2004 alah tadapek labiah dari 4000 spesies mineral nan diakui dek IMA. Dari kasadonyo itu, 150 dapek digolongan “umum”, 50 lainnyo “kadang-kadang”, dan sisonyo “jarang” sampai “sangat jarang”

Belakangan iko, jo disababan dek pakambangan teknik eksperimental (sarupo defraksi neutron) dan kamampuan komputasi nan ado, alah mamungkinan simulasi prilaku kristal baskala atom jo sangik akurat, ilimu ko alah bakambang lueh hinggo mancakup pamasalahan nan labiah umum dalam bidang kimia anorganik dan fisika padek.  Walaupun baitu, bidang iko tatok bafokus pado struktur kristal nan umumnyo dijumpai pado mineral pambantuak batuan (sarupo pado perovskites, mineral lempung jo kerangka silikat). Sacaro khusus, bidang ko alah mancapai kamajuan mangenai hubuangan struktur mineral dan kagunoannyo; di alam, contoh nan manonjol barupo akurasi parhitungan dan parkiroan sifaik elastic mineral, nan alah mambukak pangatahuan nan mandalam mangenai prilaku seismik batuan dan kaindaksalarasan nan bahubuangan jo kadalaman pado seismiogram dari mantel bumi. Sahinggo, dalam kaitannyo jo hubuangan antaro fenomena baskala atom dan sifaik-sifaik makro, **ilmu mineral** (takah nan umumnyo dikatahui kini ko) kamungkinan labiah bahubuangan jo ilmu material daripado ilmu lainnyo.

## Pautan lua

*  International Mineralogical Association
*  mindat.org mineralogical database
*  Mineralogical Society of America
*  Mineralogical Association of Canada
*  Georg Agricola's "Textbook on Mineralogy" on gemstones and minerals . Diterjemahkan dari  Bahaso Latin dek Mark Bandy. Judul asli: "De Natura Fossilium".
*  The Giant Crystal Project
Informasi

**Informasi** adolah pasan barupo kecek atau ekspresi atau awak anggap gabuangan pasan nan tadiri dari order sekuens takah simbol atau makasuik nan dapek dipajaleh dari pasan atau gabuangan pasan sabalumnya. Informasi dapek direkam atau disampaian dari ciek urang kepado urang lain. Hal tadi dapek dicataik sabagai tando-tando atau tando isyarat badasarkan gelombang suaro. Informasi dapek dikecekan sabagai jenis caro nan membuek urang lain terpengaruh suatu nagaro dari sistem nan manggarik. Dalam banyak konsep informasi punyo banyak makasuik masih konsep nan ba beda. informasi dapek dikecekan sabagai ilmu dasra nan didapekan dari baraja, jalan iduik, atau parintah dari kumando. Namun, istikah iko ounyo banyak makasuik bagantuang pado konteksyo, dan sacara lueh tarikek arek jo konsep takah maksuik, pangatahuan, negentropy, persepsi, stimulus, caro mangecek, kabanaran, representasi, dan rangsangan mental.

## Rujuakan

## Bacoan Lanjuik

* Alan Liu (2004). *The Laws of Cool: Knowledge Work and the Culture of Information*
* Bekenstein, Jacob D. (2003, August). *Scientific American*.
* Gleick, James (2011). The Information: A History, a Theory, a Flood. Pantheon, New York, NY.
* Shu-Kun Lin (2008). 'Gibbs Paradox and the Concepts of Information, Symmetry, Similarity and Their Relationship', *Entropy*, 10 (1), 1-5. Available online at Entropy journal website.
* Luciano Floridi, (2005). *Philosophy and Phenomenological Research*, 70 (2), pp.&nbsp;351 – 370. Available online at PhilSci Archive
* Luciano Floridi, (2005). *The Stanford Encyclopedia of Philosophy* (Winter 2005 Edition), Edward N. Zalta (ed.). Available online at Stanford University
* Sandro Nielsen: 'The Effect of Lexicographical Information Costs on Dictionary Making and Use', *Lexikos* 18/2008, 170-189.
* Stewart, Thomas, (2001). Wealth of Knowledge. Doubleday, New York, NY, 379 p.
* Young, Paul. The Nature of Information (1987). Greenwood Publishing Group, Westport, Ct. .
Guruah

**Guruah**, **guntua**, atau **gaga** adolah kato nan digunoan untuak mandeskripsian galombang kajuik suaro nan dihasiakan dek pamanasan sarato pamuaian udaro nan sangaik lah capek katiko dilalui dek sambaran patuih. Sambaran tasabuik manyababkan udaro barubah manjadi plasma dan langsuang maladak, manimbuakan muncuanyo suaro nan bagamuruah.

Fenomena iko tajadi pado saaik nan samo jo kilek patuih, tapi suaro gamuruahnyo biasonyo tadanga babarapo saaik sasudah kilek tacaliak. Hal iko tajadi karano cahayo marambek labiah capek (186.000 mil / 299.338 kilometer per detik) jiko dibandiangkan suaro (sakitar 700 mil / 1.126 kilometer per jam, baragam bagantuang temperatur, kalambapan dan takanan udaro).

Fobia pado guruah dinamokan astraphobia

## Teori
Panyabab guruah alah manjadi subjek spekulasi dan panalitian ilmiah salamo barabaik-abaik. Teori partamo nan tacataik dikamukoan dek Aristoteles pado abaik katigo Masehi, dan spekulasi awa nan mampakiroan baso inyo disababkan dek tabrakan awan. Kudian, teori-teori lain mulai bamunculan. Pado patangahan abaik ka-19, teori nan ditarimo adolah baso kilek mangasiakan kaadaan vakum pado jalua nan dilaluinyo, dan guruah disababkan dek pagarakan udaro nan sagiro maisi ruang kosong tasabuik. Kudian pado akia abaik ka-19, urang bapikia baso guruah disababkan dek ladakan uok aia katiko aia nan barado di jalua kilek diangekkan. Teori nan lain manyatokan baso material babantuak gas dihasiakan dek kilek dan maladak. Baru pado abaik ka-20 didapek mupakaik baso guruah disababkan galombang kajuik di udaro akibaik pamuaian termal mandadak plasma pado jalua kilek.

## Tingkek suaro
Tingkek suaro nan dihasiakan sakitar 120 desibel, satara jo suaro nan dihasiakan dek sanjato api. Suaro nan kareh iko dapek menyababkan karusakan pado bagian talingo dalam. Tigo minik paparan dari guruah ka manyababkan kahilangan pandangaran permanen.

## Maukua jarak
Karano suaro dan cahayo marambek pado laju nan babeda di atmosfer Bumi, jarak kaduonyo dapek diukua. Laju suaro sakitar 340 m/datiak, sadangkan laju cahayo sangaik capek sainggo dapek diabaian. Dek karano itu, jarak patuih jo pandangaran suaro guruah sakitar 1 kilometer satiok tigo datiak. Guruah jarang tadanga pado jarak labiah dari 25 kilometer.

## Liek pulo

* Patuih

## Rujuakan

### Bacoan lanjuik
* P Graneau, The cause of thunder, 1989 J. Phys. D: Appl. Phys. 22 1083-1094 doi:10.1088/0022-3727/22/8/012

## Pautan lua

*  The science of thunder
Angko

Ciek bilangan atau **angko** adolah sabauh objek matematika nan digunoan untuak mangituang, mangukua, dan maagiah label. contoh asliyo adolah angko-angko asli takah 1,2,3,4 dan sabagaiyo. Ciek jumlah saroman simbol "5" nan mawakili sabauh jumlah nan diingek sabagai sabauh angko.  Sabuah sistem bilangan adolah caro terorganisir untuak manulih dan memanipukasi simbol iko, misalyo sistem angko Hindu-Arab nan memungkinkan angko numerik takah  "5" atau "0" untuak mawakili angko labiah gadang "50". Angko dalam liguistik dapek majuak pado simbol takah "5" , kato atau frasa nan mangawani angko tadi. Takah " limo ratuih" atau kato lain nan punyo arti tertentu takah "salusin,sapak, saliter". salain untuak mangituang atau mangukua, angko juo digunoan untuak label (takah untuak nomor talepon) , untuak mamasan (untuak buek nomor seri), dan untuak kode (takah ISBN). dari panjelehan tadi, angko dapaik manggantian makasuik simbol, kato, frase dan hal lain.
Charles Darwin

**Charles Robert Darwin**,  (; 12&nbsp;Februari 1809&nbsp;– 19&nbsp;April 1882) adolah surang naturalis jo ahli geologi Inggirih, paliang tanamo untuak kontribusinyo kapado teori evolusi. Baliau manatapkan baso sadoalah spesies dari kahidupan alah diturunkan dari wakatu ka wakatu dari niniak muyang basamo, dan dalam publikasi basamo jo Alfred Russel Wallace mangenalkan teori ilmiah baso pola pacabangan evolusi dihasiakan dari sabuah proses nan liau sabuik seleksi alam, di ma pajuangan untuak eksistensi mampunyoi efek nan samo jo seleksi buatan nan talibaik dalam pamuliaan selektif.

Darwin manabikan teori evolusi jo bukti kuek dalam buku taun 1859 nyo *On the Origin of Species*, maatasi panulakan ilmiah dari konsep awa dari transmutasi spesies. Pado taun 1870-an, komunitas ilmiah dan banyak dari masyarakaik umum manarimo evolusi sabagai fakta. Namun, banyak nan manyukoi panjalehan nan manantang dan itu indak diakui sampai muncuanyo sintesis evolusi modern dari taun 1930-an sampai ka 1950-an baso konsensus nan laewh dikambangan di ma seleksi alam adolah mekanisme dasa evolusi. Dalam bantuak nan dimodifikasi, panamuan ilmiah Darwin adolah teori pamasatu ilimu kahidupan, manjalehan karagaman kahidupan.

Minaik awa Darwin di alam mambueknyo maabaikan pandidikan kadokteran di Universitas Edinburgh; sabaliaknyo, liau mambantu untuak mangkaji invertebrata lauik. Studi di Universitas Cambridge (*Christ's College*) mandorong sumangek untuak ilimu alam. Palayanan limo taunnyo mengukuahannyo sabagai ahli geologi takamuko nan observasi jo teorinyo mandukuang ide uniformitarian Charles Lyell, dan publikasi jurnal tantang palayaran tu mambueknyo tanamo subagai panulih populer.

Binguang jo distribusi geografis binatang lia jo fosil nan liau kumpuaan  dalam palayaran, Darwin mamulai pangkajian rinci pado taun 1838 sarato manyusun teorinyo tantang seleksi alam. Walaupun liau mambahas ide-idenyo jo naturalis-naturalis lainnyo, liau butuah wakatu untuak panalitian dan karajo geologinyo pun manjadi prioritas juo. Liau manulis teorinyo pado taun 1858 katiko Alfred Russel Wallace mangirimnyo esai nan manggambaran ide nan samo, mandorong sagiro publikasi basamo dari kaduo teorinyo. Karya Darwin mandirian panurunan jo modifikasi evolusioner sabagai panjalehan ilmiah nan dominan dari diversifikasi di alam. Pado taun 1871, liau mamareso evolusi manusia jo seleksi alam dalam *The Descent of Man, and Selection in Relation to Sex*, diikuti dek *The Expression of the Emotions in Man and Animals*. Panalitiannyo pado tanaman ditabikan dalam sarangkaian buku, dan dalam buku trakhianyo, liau mamareso cacing tanah dan efeknyo pado tanah.

Darwin manjadi tanamo sacaro internasional sasudah digambaran sabagai salah satu tokoh paliang bapangaruah dalam sijarah manusia, dan kaunggulannyo sabagai ilmuwan dihoromati jo pamakaman di Westminster Abbey.

## Rujuakan
Asia Tangah

**Asia Tangah** adolah sabuah kawasan nan takuruang daratan di Banua Asia. Banyak arati nan babeda dalam komposisi wilayah nan sabananyo.


## Arati

Manuruik sabuah definisi, Asia Tangah malingkupi sakitar 9.029.000&nbsp;km², atau 21% dari banua. Nagara-nagara nan tamasuak dalam wilayah Asia Tangah manuruik arati ko di antaronyo Republik Rakyaik Tiongkok (Provinsi Qinghai, wilayah otonomi Xinjiang jo Tibet), Kazakhstan (wilayah sabalah timur Batang Aia Ural), Kirgizia, Tajikistan, Turkmenistan, jo Uzbekistan.

Definisi kaduo juo tadiri dari wilayah-wilayah definisi partamo ditambuah Azerbaijan-Iran, wilayah Turkic/Muslim selatan Rusia (Siberia selatan), Mongolia, Tiongkok bagian barat (Xinjiang dan Tibet), Afganistan, jo sabagian wilayah utara Pakistan.
Humanisme

**Humanisme** adolah pamikiran filsafat nan mautamoan nilai jo kadudukan manusia sarato manjadiannyo sabagai kriteria dalam sagalo hal. Humanisme alah manjadi sajinih doktrin beretika nan cakupannyp dipalueh inggo saluruah etnis manusia, balawanan jo sistem-sitem bertika tradisional nan hanyo balku bagi kalompok-kalompok tatantu.
Xinjiang

**Xinjiang** (Tionghoa: 新疆; pinyin: Xīnjiāng; Wade-Giles: Hsin1-chiang1; Uighur: ****), namo langkoknyo **Daerah Otonomi Uighur Xinjiang**, adolah sabuah daerah otonomi di Republik Rakyaik Tiongkok. Xinjiang babatehan jo Daerah Otonomi Tibet di sabelah selatan dan Provinsi Qinghai sarato Gansu di tenggara. Wilayah ko juo babatehan jo Mongolia di sabalah timur, Rusia di utara, sarato Kazakhstan, Kirgizstan, Tajikistan, Afganistan, dan Kashmir di barat. Xinjiang malingkupi sabagian gadang wilayah Aksai Chin — diklaim dek India sabagai bagian dari Nagara Bagian Jammu dan Kashmir.

"Xinjiang" sacaro harfiah bamakna 'Pabatasan Baru' atau 'Daerah Baru', namo nan diagiah samaso Dinasti Qing Manchu dan takasan manyakikan ati pandukuang-pandukuang kamardekaan Xinjiang nan labiah condoang pado panamoan lokal nan basijarah atau baetnik sarupo Turkestan Tiongkok, Turkestan Timur atau Uighuristan. 

## Rujuakan
Pajak bumi jo bangunan

**Pajak bumi jo bangunan** (**PBB**) adolah pajak nan dipungut ateh tanah dan bangunan kareno adanyo keuntungan  dan/atau kadudukan sosial ekonomi nan labiah baeikbagi urang lain atau badan nan punyo suatu hak atasnya atau mampunyoi manfaat dari padanyo.

Dengan berlakunyo undang-undang nomor 28 taun 2007 tantang pajka dan retribusi daerah mako untuak mamungguik pajka ko alah disarahan pado pamarentahan jabupaten/koto.PBB sektor Pertambangan, Perhutanan, dan Perkabunan (PBB P3) masih ado di bawah kewenangan pamarentah puseik dalam hal iko Direktorat Jenderal Pajak.

## Pondasi
Dasar penggenaan pajak dalam PBB adolah nilai jua objek pajak (NJOP). Dimana NJOP ditantuan badasarkan harga pasa per wilayah dan ditetapkan satiok taun dek menteri piti.

Besarnya PBB nan terutang diperoleh dari perkalian tarif (0,5%) jo NJKP . Nilai Jual Kena Pajak ditetapkan sagadang 20% dari NJOP (jika NJOP kurang dari 1 miliar rupiah) atau 40% dari NJOP (jika NJOP senilai 1 miliar rupiah atau lebih). Besaran PBB nan terutang dalam satu taun pajak diinformasikan dalam Surat Pemberitahuan Pajak Terutang (**SPPT**).

## Pelaku Pajak
Wajib pajak PBB adolah urang pribadi atau badan nan punyo hak dan/atau mandapekan manfaat ateh tanah dan/atau memiliki, manguasai , dan/atau mandapekan manfaat ateh bangunan. Wajib pajak punyo kewajiban mambayia PBB nan alun dibayia satiok tahunyo. PBB harus dibayia paliang ndak anam (6) bulan sajak tanggal ditarimo SPPT dek wajib pajak. Karano wajib pajak adolah 5-8 bulan.

## Mambayia
Jiko mambayia PBB dapek malalui bank persepsi, bank nan ado di daftar dalam Surek Pembaritahuan pajak nan tautang atau SPPT PBB tadi, atau lewat Atm, lewat tukang jago untuak ngumpuan piti dari pamarentah derah sarato dapaik juo malalui kantua pos.

## Rujuakan
Balai Kota Cirebon

**Balai Kota Cirebon** atau dijuluki dek masyarakaik satampek sabagai **Balai Udang** marupoan kantua bagi Wali Kota Cirebon, Jawa Barat. Gedung iko marupoan salah satu bangunan berarsitektur kolonial di Indonesia. Desainnyo manunjuakan pangaruh gaya seni Mazhab Amsterdam dari Belanda.

## Sijarah

Balai Kota Cirebon dibangun jo langgam arsitektur Art Deco nan terpengaruh dek gaya modern Mazhab Amsterdam dari Balando. Pambangunannyo diprakarsai dek Kepalo Dinas Pekerjaan Umum Cirebon Joost Jacob Jiskoot (1896–1987), samantaro rancangannyo dikarajoan dek duo urang arsitek yakni H.P Hamdl jo CFH Koll. Fondasi bangunan ditagakan pado tangga 26 Juni 1926, samantaro pangarjoannyo dilakukan dari 1 Juli 1926 inggo 1 September 1927.

Gedung iko samulo dibangun untuak *Raadhuis* atau Dewan Perwakilan Kota Cirebon. Sangkek baru dibangun, gedung iko acok digunoan pulo sabagai tampek patamuan jo alek parnikahan kalangan bangso Eropa. Barulah samanjak pamerintahan militer Japang inggo maso kemerdekaan, gedung iko manjadi pusek pamerintahan Kota Cirebon.

## Arsitektur
Gedung Balai Kota Cirebon tagak di lahan saluas 15.770 meter persegi jo tembok bawarna putiah. Sacaro terpisah, bangunannyo tadiri dari bangunan inti jo bangunan panunjang mambantuak sayok pado kiri jo kanannyo. Bangunan inti tadiri dari duo lantai. Di mukonyo, tadapek portico nan babantuak satangah lingkaran. Pado sisi kiri jo kanannyo, tadapek hiasan patung Anthon Maas dalam bantuak udang, marujuak pado industri udang nan bakambang di Cirebon nan membuek kota itu dikenal sabagai Kota Udang.

Ruangan bangunan inti dihiasi kaco patri nan punyo babagai hiasan nan manunjuakan pangaruh dari Nieuwe Kunst jo gaya seni Mazhab Amsterdam. Selain itu, tadapek bantuak pilaster nan bacirikan Tuscan, arsitektur Romawi Klasik nan punyo hiasan moulding pado kepalo tiangnyo.

## Referensi
Ketupat Lebaran

***Ketupat Lebaran*** (bahaso Minang: *katupek rayo*) marupoan sabuah album katigo karya penyanyi cilik Indonesia, Tasya. Album iko dirilis sajak taun 2001. Sadoalah lagu dibuek dek AT Mahmud. Album iko mengisahkan tantang nyanyian-nyanyian seputar Ramadhan atau ari rayo idul fitri. Nyanyian iko sangaik diingek dek masyarakat, baiak anak ketek ataupun urang gadang, karano liriknya nan unik dan manariak hati, bahkan sempat manjadi jingle untuak iklan.

## Daftar Nyanyian

# Shalawat Nabi
# Katupek Rayo
# Idul Fitri
# Makasuik Puaso
# Sahur lay
# Aden Ba Syukur
# Tangan aden Ado duo
# Hiasan Alam Kuasa Allah
# Kasih nan ado salamoyo
# Shalawat Badar
Mahyuddin Datuak Sutan Marajo

**Mahyuddin Datuk Sutan Maharadja** (lahir di Sulit Air, Solok, Sumatra Barat taun 1858 - wafat di Padang taun 1921) adolah wartawan Indonesia jo perintis pers Melayu. Inyo marupoan tokoh adaik Minangkabau nan tanamo.

## Jariah
Mahyuddin marupoan salah satu Perintis Pers Indonesia nan banyak malahian jo manerbitkan surek kaba babaso Indonesia. Pado akhia abaik ka-19, inyo mamimpin duo surek kaba babaso Indonesia, iyolah *Pelita Ketjil* (didirian pado 1 Februari 1886) jo *Tjahaya Soematra* (1897). Pado taun 1901, Mahyuddin manerbitkan jo mamimpin surek kaba *Warta Berita.* Surek kaba iko marupoan salah satu surek kaba patamo di Indonesia nan manggunoan Baso Indonesia, dipimpin, dan dicetak dek urang Indonesia. Sudah itu, inyo manjadi pamimpin redaksi *Oetoesan Melajoe* di Padang. Dalam surek kaba tasabuik tertera: "Achbar ini ditjitak pada pertjitakan orang Minangkabau."  Malalui kalimat iko, Mahyuddin nio manunjuakan kamampuan kaum Minangkabau dalam menguasoi usaho surek kabar jo percetakan, nan sangkek itu banyak dijalankan dek urang-urang Balando. Pado taun 1911, basamo Rohana Kudus, inyo manerbitkan koran padusi *[[Sunting Melayu|Soenting Melajoe]].*

Mahyuddin marupoan tokoh nan peduli jo kamajuan jo parasaian bangsonyo. Dek inisiatifnyo, pado taun 1888 lahia organisasi sosial *Medan Keramean.* Pado taun 1911, inyo managakan organisasi *Perserikatan Orang Alam Minangkerbau,* nan acok manyokong kemajuan adaik Minang.  Sabagai tokoh adaik tanamo, Mahyuddin acok batikai jo tokoh-tokoh puritan takah Ahmad Khatib Al-Minangkabawi, Abdullah Ahmad, jo Abdul Karim Amrullah. Pado akha taun 1911, Mahyuddin managakkan percetakan surek kabar *Snelpersdrukkerij Orang Alam Minangkabau* nan banyak mencetak koran-koran babaso Indonesia.

Mahyuddin bajaso pulo dalam parjuangan pandidikan padusi di Minangkabau. Pada 1909, inyo managakan sakolah menenun patamo di Padang. Inggo 1912, ado sakitar 12 sakolah sarupo itu di Padang. Programnyo badasarkan pado gagasan bahwa kamajuan jo kasajahteraan padusi dapek dicapai jo caro maiduikan baliak pusako Minangkabau.

## Rujuakan
Feminisme

**Feminisme** (tokohnyo disabuik jo **Feminis**) adolah garakan nan manuntuik kasataroan jo kaadilan hak jo laki-laki. Feminisme barasa dari bahaso latin, femina atau padusi. Istilah iko mulai digunoan pado tahun 1980-an, maacu pado teori kestaraan laki-laki jo padusi  sarato garakan untuak mandapekan hak-hak padusi. 

Sacara luas pendefinisian feminisme adolah advokasi kasamoratoan haik-haik padusi dalam hal politik, sosial, jo ekonomi. Kini ko alah banyak garakan feminisme di saluruah dunia jo babagai cabang ideologi jo tujuan. Walau co itu, di sampiang pakambanganno banyak juo nan mangkritik garakan iko, dek umumnyo malibaik an kalangan mananangah ka atehh, acok lo dek kapantingan pulitik, jo garakan nan kini ko dikana sabagai  seksisme tu nan mirip karano pola narasinyo nan acok lo mirip jo  misoginisme jo seksisme.



## Rujuakan
Lautan Atlantik

**Lautan Atlantik** adolah lautan paliang gadang kaduo di dunia, maliputi sakitar 1/5 pamukoan Bumi. Kato Atlantik barasa dari mitologi Yunani nan aratinyo "Lauik Atlas".

Lautan ko babantuak huruf S, mamanjang dari balahan bumi utara ka balahan bumi selatan, tabagi duo dek garih khatulistiwa manjadi Atlantik Utara jo Atlantik Selatan. Dibatai dek Amerika Utara jo Amerika Selatan di bagian baratnyo jo Eropa sarato Afrika di bagian timur lautan ko.

Lautan Atlantik taubuang jo Lautan Pasifik, di bagian utara bumi malalui Lautan Arktik dan di bagian selatan Bumi malalui Lintasan Drake. Ubuangan nan buatan manusia antaro Lautan Atlantik jo Pasifik dibuek malalui Tarusan Panama. Bateh antaro Lautan Atlantik jo Lautan Hindia di bagian timur, dibatehan pado garih 20 Bujua Timur. Bateh antaro Lautan Atlantik jo Lautan Arktik adolah garih dari Greenland ka Svalbard di sabalah utara Norwegia.
Feodalisme

**Feodalisme** adolah struktur pendelegasian kakuasoan sosiopolitik nan dijalanan kalangan bangsawan/rajo untuak maatua babagai wilayaik nan dianggaok mitra malalui karajo samo jo pamimpin satampek.
Imperialisme

**Imperialisme**  adolah kabijakan nan ma nagara gadang jo kuai dapek mamagang kandali atau pamarintah ateh daerah lain supayo negara tu dapek bakambang. Contoh imperialisme tajadi saaik negara-negara tu manaklukan jo manampek-i tanah-tanah tu.
Universitas

**Universitas** adolah suatu institusi pandidikan gadang dan penelitian nan maagiah gala akademik dalam banyak bidang. Sabuah tampek kuliah maagiahan pandidikan sarjana dan diateah sarjana

Kato universitas barasa dari bahaso Latin *universitas magistrorum et scholarium*, nan aratinyo "komunitas guru dan akademisi". Pandahulu universitas alah lamo ado di Asia dan Afrika, akan namun sistem universitas modern barasa pado universitas abaik patangahan di Eropa, nan dibuek di Italia dan pado dasanyo barasa pado Sakolah Kristen untuak pandeta di maso Abaik Patangahan Tinggi.

## Sajarah

### Arati
Kato bahaso Latin asali, *universitas*, sacaro laweh mampunyoi arti " urang-urang nan terasosiasi jo ciek badan, masyarakaik, parusahoan, komunitas, kalompok karajo, korporasi, dan lain-lain". Sajak ado pakambangan kehidupan Urban, sarato muncuanyo kalompok reza di Abaik Patangahan, arati istiah iko siap tu bakambang manjadi "asosiasi murik dan guru jo hak legal kolektif nan biasonyo dipasatujui dalam ciek pakta nan dikaluan anak rajo atau pamimpin kotanyo". Takah kalompok urang karajo lainnyo, tampek kuliah juo ado pado maso dulu ditambah aturan nan dibuek surang dan tasarah dalam mambuek kualifikasi anggota surang.

Di maso modern, arati kato ko alah barubah manjadi "sabuah institusi pandidikan tinggi nan maagiah pangajaran dalam bidang-bidang nonvokasi dan biasonyo mampunyoi kuaso untuak maagiah gala".

## Rujuakan
Batiak

**Batiak** dapek maacu kapado hal-hal barikuik:
* Batiak (buah), dalam dialek lain juo disabuik sabagai kalikih
* Batiak (kain), sajinih kain nan bamotif
** Batiak tanah liek, sajinih kain batiak dari Minangkabau
Tulak ansua

**Tulak ansua** atau **kompromi** marupoan upayo untuak mamparoleh kesepakatan di antaro duo pihak nan basilang pandapek atau pihak nan basalisiah paham. Tulak ansua dapek pulo dikecekan sabagai konsep untuak mandapek kesepakatan melalui komunikasi. Kompromi dilakukan bia  silang pandapek dapek disalasaian jo pambuekan kesepakatan baru. Kesepakatan baru dalam tulak ansua adolah kesepakatan nan dianggap saling mauntuangan kaduo balah pihak atau indak ado ciek pihan nan dirugikan dek kesepakatan nan dihasilkan. Mereka nan basuaho dalam membuek kesepakatan dalam tulak ansua manurunan idealisme masing-masing sahinggo tacapai tulak ansua. Tulak ansua dapek pulo ikatakan sabagai jalan tangah untuak manyalasaian berbagai parsoalan. Contohnyo keluarga baru, mereka mampunyoi masalah tentang tampek tingga sasudah menikah. Istri nio tingga di tampek gaeknyo, sadangkan suami indak nio tingga di rumah mintuonyo. Kaduonyo lalu barundiang agar hal tersebut indak manjadi masalah dalam kaluarga. Sudah itu, mereka mamutuihan untuak mancari ampek kos sabagai tampek tingga mereka. Proses nan dijalani dek keluarga baru mantun marupoan bantuak dari panyalasaian masalah jo tulak ansua.

## Referensi
Sanang mancaliak urang susah

**Sanang mancaliak urang susah** (istilah Inggrihnyo ***Schadenfreude***) adaloh raso sanang, gembira, atau pueh nan muncul kok mancaliak atau mandanga kaba urang nan sedang mengalami kapayahan, kegagalan, atau kehinaan. Istilah Inggrihnyo barasa dari bahasa Jerman nan patamo kali tatulih pado tahun 1740-an.

Dalam bahaso Indonesia, istilah iko pasangannyo yakni "susah mancaliak urang sanang".

## Catatan kaki


## Bacaan lanjut

* Smith, Richard H. 2013. *The Joy of Pain: Schadenfreude and the Dark Side of Human Nature*. Oxford University Press.
Darurat Bulando I

**Agresi Militer  Balando I** atau nan dikenal dek urang awak jo namo **Darurat Bulando I** adolah operasi militer Balanda di Jawa jo Sumatra tahadok Republik Indonesia nan dilaksanaan dari 21 Juli 1947 sampai 5 Agustus 1947. Istilah aslinyo adolah ***Operatie Product*** nan diagiah dek Letnan Gubernur Jenderal Johannes van Mook. Mook managehan basonyo hasil Perundingan Linggarjati pado tanggal 25 Maret 1947 indak balaku lai do. Operasi militer iko marupoan bagian dari Aksi Polisionil nan diberlakukan Balanda dalam rangka mampartahankan penafsiran Balanda ateh Perundingan Linggarjati. Dari suduik pandang Republik Indonesia, operasi iko dianggap marupoan palanggaran dari hasil Perundiangan Linggarjati.

## Referensi
Museum Rumah Kelahiran Bagindo Aziz Chan

**Museum Rumah Kelahiran Bagindo Aziz Chan** adolah rumah pahlawan nasional sarato Walikota Padang nan kaduo. Museum iko talatak di Alang Laweh, Padang Selatan, Padang.Museum iko didirikan untuak mangana jaso kapahlawanan Bagindo Aziz Chan Museum iko di resmian pado tanggal 18 Juli 2019.  Museum iko di kelola dek Pamarintah Kota Padang.Salain mamajang foto baliau, di museum ko ado pulo dokumentasi kota padang sacaro umum.

## Rujuakan
Susasrita Loravianti

**Susasrita Loravianti** atau acok disapo Uni Oya adolah koreografer padusi asa Minangkabau. Inyo marupoan pengajar di Institut Seni Indonesia (ISI) Padangpanjang. Sabagai koreografer, inyo mambuek karya-karya nan barangkek dari teks-teks tradisi Minangkabau.
Kota Batam

**Kota Batam** adolah kota paliang gadang di Provinsi Kapulauan Riau, Indonesia. Wilayah Kota Batam tadiri dari Pulau Batam, Pulau Rempang, jo Pulau Galang sarato pulau-pulau ketek lainnyo di kawasan Selat Singapura jo Selat Malaka. Pulau Batam, Rempang, jo Galang taubuang dek Jambatan Barelang. Manuruik Dinas Kapandudukan jo Catatan Sipil Kota Batam per 2015, jumlah panduduak Batam mancapai 1.037.187 jiwa. Batam marupokan bagian dari kawasan khusus padagangan bebas Batam—Bintan—Karimun (BBK).

Batam marupokan salah satu kota nan lataknyo strategis. Salain talatak di jalur palayaran internasional, kota ko mampunyoi jarak tampuah nan amaik dakek sarato babatehan lansuang jo Singapura jo Malaysia. Sabagai kota tarencana, Batam marupokan salah satu kota jo patumbuahan paliang capek di Indonesia. Katiko dibangun pado taun 1970-an dek Otorita Batam (kini banamo BP Batam), kota ko anyo diuni sakitar 6.000 panduduak dan dalam wakatu 40 taun panduduak Batam maningkek inggo 158 kali lipek.

## Kota kamba
Kota-kota nan manjadi mitra karajo samo (kota kamba) dari kota Batam adolah:

*  Ambon, Indonesia
*  Bandar Lampung, Indonesia
*  Gimje, Korea Selatan
*  Johor Bahru, Malaysia
*  Kelang, Malaysia
*  Laguna, Filipina
*  Singapura

## Rujuakan
Organisasi antarobanso

**Organisasi antarobanso** adolah sabuah organisasi nan punyo anggota, jangkauan, atau lingkup karajo di banyak nagara di dunia. Ado duo jinih organisasi iko:

*Organisasi antarpamarintahan (*intergovernmental organization*): nan anggotanyo adolah nagara-nagara nan badaulaik, saroman Pasarikatan Banso-Banso (PBB), Organisasi Kaamanan jo Karajosamo di Eropa (OSCE), Dewan Eropa, Organisasi Buruah Antarobanso (ILO), jo Organisasi Polisi Antarobanso (Interpol). PBB manggunoan istilah "organisasi antarpamarintahan" untuak labiah jaleh.
*Organisasi nonpamarintah antarobanso (*international nongovernmental organizations*): adolah organisasi nonpamarintah nan bakarajo di banyak nagara. Jinih ko tamasuak pakumpulan indak balabo saroman Organisasi Pagarakan Pramuka Dunia, Komite Palang Sirah Antarobanso, jo *[[Médecins Sans Frontières]]*.

Organisasi antarpamarintahan nan partamo dan paliang tuo adolah Pasatuan Telekomunikasi Antarobanso (ITU) nan ditubuahan pado taun 1865. ITU manjadi model dari organisasi nan ditubuahan kudian saroman Liga Banso-Banso jo PBB. Babarapo organisasi kawilayahan alah ado juo pado wakatu itu, saroman Komisi Pusat Urusan Palayaran di Sungai Rhine nan ditubuahan pado taun 1815 dek Kongres Wina.

Organisasi antarobanso baparan untuak mambuek agenda antarobanso, mamediasi pasalisiahan politik, manjadi wadah untuak inisiatif politik, jo manjadi katalisator untuak mamajuan tujuan-tujuan nan tatantu.

## Rujuakan